Toora käsud kehtivad veel tänagi,
kuid ainult Jeesuse õpetuse kohaselt.
Gershon Nerel - "Iisrael Jumala plaanis"
Tere tulemast vaatama piibliõpetus- sarja "Iisrael Jumala plaanis".
Seekord on teemaks Taanieli kiri ja minu vastas istub Gershon.
Shalom! Tere tulemast!
Palun räägi veidi Taanieli raamatu taustast.
Taustaks on Juuda vallutamine babüloonlaste poolt.
See toimus umbes 586. aastal eKr,
kui kuningas Nebukadnetsar tuli Baabülonist, tänapäeva Iraagist,
ja hävitas esimese Saalomoni templi Jeruusalemmas ning ka linna enda.
See toimus Taaveti dünastiast põlvnenud kuningas Jehoojakimi ajal.
Nebukadnetsar viis osa vange Baabüloni,
nende hulgas mitmeid kõrgemate klasside esindajaid.
Siit sai alguse juutide vangipõlv Baabülonis.
Kuidas see võis juhtuda Iisraeli rahvaga
pärast kõiki Jumala tõotusi kuningas Taavetile?
Ühelt poolt on meil tõotused, et Jumal õnnistab Iisraeli,
kui nad peavad Tema tõotusi.
Kahjuks ei olnud Iisraeli rahvas oma Jumalale ustav.
Nad olid Jumalale sõnakuulmatud ja see maksis teatud hinna.
Nende maa vallutati ja Lõuna kuningriik Juuda kaotas iseseisvuse.
See oli nende sõnakuulmatuse hind.
Kui kaua see karistus kestis?
Baabüloni vangipõlve ennustas ette prohvet Jeremija,
kelle sõnul see pidi kestma umbes seitse aastakümmet.
Taaniel viidi Juudamaalt koos oma kolme sõbra -
Hananja, Miisaeli ja Asarjaga Baabüloni.
Neile anti babüloonlaste nimed,
kuid nad keeldusid assimileerumast
ja tahtsid säilitada oma juudi identiteeti.
Nad keeldusid söömast sobimatut toitu ja joomast paganate veini.
Nad palusid, et nad võiksid süüa vaid taimetoitu ja veini mitte juua.
Nad olid terved ja kuningas Nebukadnetsar oli nendega rahul.
Jumal andis Taanielile unenägude tõlgitsemise anni.
Kuidas ta seda kasutas?
Taanielil oli eriline tarkus mõista ja tõlgitseda unenägusid.
Kuningas Nebukadnetsaril olid mõned erilised unenäod
ja keegi ei suutnud neid seletada.
Ainult Taaniel suutis seda.
Taaniel tõlgitses unenäod ja Nebukadnetsar oli temaga väga rahul.
Ta austas Taanieli ja tema sõpru ning andis neile kõrged ametid.
Nebukadnetsari unenäod olid seotud lõpuaegadega.
Too palun selle kohta mõni näide.
Nebukadnetsaril oli mitu unenägu.
Ühes unenäos nägi ta erinevatest metallidest tehtud kehaosadega kuju.
Kujul oli kuldne pea, käsivarred ja rind hõbedast,
kõht ja puusad vasest
ning jalad pronksist.
Metallid esindasid nelja kuningriiki.
Kuldne pea esindas Baabüloni, hõbedane rind esindas Pärsiat,
rauast kõht ja puusad tähistasid Kreeka impeeriumi
ning raudjalad Rooma impeeriumi.
Seejärel nägi Taaniel kivi, mis ilmus äkitselt kusagilt.
Arvatavasti murdus see lahti mõne kalju või mäe küljest
ja põrkas vastu kuju, mis lagunes tükkideks.
Selle tulemusel algas uus igavene kuningriik.
Mida see tähendab?
Kivi äkiline ilmumine tähendab Messiast,
kes tuleb ja alustab igavest riiki.
Neli kuningriiki - Baabülon, Pärsia, Kreeka, Rooma - hävitatakse,
ja Rooma ajal algab uus kuningriik, mis kestab igavesti.
See on messiaanlik kuningriik, Yeshua vaimne kuningriik.
Toimetaja: Hanna Partanen
Eestikeelne tõlge: Monika Jaaguri